**OBSAH**

Povieme si niečo o procese vývoja aplikácie a povieme si rozdiel medzi vývojom pre aplikácie so systémom iOS a Android.

**PROCES VÝVOJA APLIKÁCIE**

Ako každý vývoj, tak aj vývoj mobilných aplikácií pozostáva z niekoľkých krokov, pričom nikde nie je presne napísaný presný postup. Ale takou základnou kostrou práce môžu byť tieto fázy: plán, grafický návrh aplikácie, programovanie aplikácie a testovanie. Potom ako je už aplikácia vytvorená tak sa treba postarať o umiestnenie aplikácie na trh a jej údržbu.

**GRAFICKÝ NÁVRH**

Na zhmotnenie našej predstavy. Wireframing je podstatnou súčasťou vývoja. V priemere sa nakreslí 120 – 150 obrazoviek. Po vytvorení wireframov a dizajnu vytvoríme klikateľný prototyp, kde opisujeme prechody medzi obrazovkami, všetky scenáre, animácie...

**PROGRAMOVANIE APLIKÁCIE**

V tomto korku si musíme vybrať operačný systém, na ktorom bude aplikácia bežať. A podľa vývinu sú aplikácie tiež rozdelené. Ak chceme mať istotu, že aplikácia bude fungovať na každom zariadení, tak je najlepšie zvoliť cross-platformovú aplikáciu, kde je aplikácia vytvorená pre viacero platforiem súčasne.

**TESTOVANIE**

Pri testovaní si všímame či je všetko na správnych miestach, či všetko funguje... To čo fungovalo v predchádzajúcich verziách, nemusí fungovať aj vo finálnej verzii. Preto treba prejsť všetky funkcie krok za krokom.

Na to, aby sme overili funkčnosť, testujeme na skoro všetkých dostupných zariadeniach plus na problémových modeloch, ktoré dokážu odhaliť množstvo chýb.

**UMIESTNENIE APLIKÁCIE NA TRH**

Pre umiestnenie aplikácie na trh je treba vytvoriť si účet na Google Play alebo App Store. Netreba na to zabudnúť, pretože overenie môže trvať niekoľko dní.

**ÚDRŽBA APLIKÁCIE**

Aplikáciu treba ďalej udržiavať, optimalizovať, vylepšovať, aby bola stále aktuálna a používaná. Keby sme sa o aplikáciu nestarali, raz by sa zrútila, nefungovala a nakoniec by bola odstránená z obchodu.

**IOS VS. ANDROID VÝVOJ**

**PLATBA ZA REGISTRÁCIU DO OBCHODU**

Pre pridávanie aplikácii do Google play je potrebné sa zaregistrovať Google Play Developer Console a pri registrácii je účtovaný jednorázový poplatok $25.

Pre pridávanie aplikácii do App Storeu je potrebné mať účet v programe Apple Developer Program, kde je účtovaný ročný poplatok $99.

**SCHVÁLENIE APLIKÁCIE**

Schválenie aplikácie v Apple App Store trvalá v priemere 2 dni. Trvá to tak dlho, pretože aplikáciu schvaľuje tím developerov, ktorý prechádza celou aplikáciou, aby odhalil všetky chyby a upozornil na ne autora.

Pre android je to len nejaká krátka doba, pretože zisťujú či sa tam nevyskytuje malware, spyware alebo neporušujú ich pravidlá. A keďže nie je taká prísna kontrola, na Google Play sa nachádza veľké množstvo nekvalitných aplikácií.

**SUMARIZÁCIA**

Takže je dôležité mať nejaký postup práce, vedieť pre aký operačný systém má aplikácia fungovať, každý operačný systém má + aj -, treba si vybrať čo preferujeme a nesmieme zabudnúť na aplikáciu, inak naša snaha bola zbytočná.